Projekts

Latvijas Republikas Ministru kabinets

2013.gada \_\_\_.\_\_\_\_\_\_\_                                               Noteikumi Nr.\_\_

Rīgā                                                                               (prot. Nr.\_\_  \_\_.§)

**Grozījumi Ministru kabineta 2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi”**

Izdoti saskaņā ar

[Ceļu satiksmes likuma](http://www.likumi.lv/doc.php?id=45467)

* 1. panta trešo un ceturto daļu

Izdarīt Ministru kabineta 2007.gada 18.decembra noteikumos Nr.876 "[Transportlīdzekļu un to numurēto agregātu tirdzniecības noteikumi](http://www.likumi.lv/doc.php?id=205042)" (Latvijas Vēstnesis, 2007, 207.nr., 2008, 140.nr.) šādus grozījumus:

1. Aizstāt 5.punktā vārdus un skaitļus „LVS 20 : 2003/A1 : 2006 „Transportlīdzekļu valsts reģistrāci­jas numura zīmes”” ar vārdiem un skaitļiem „LVS 20 : 2009 „Transportlīdzekļu valsts reģistrāci­jas numura zīmes””.

2. Izteikt 7.punktu šādā redakcijā:

„7. Tirdzniecības vietā iekārto telpu ēkā vai speciāli šim nolūkam paredzētā būvē klientu apkalpošanai un ar komersanta transportlīdzekļu tirdzniecības darbību saistītās lietvedības vai citu dokumentu un tirdzniecības numura zīmju uzglabāšanai.”.

3. Izteikt 12.punktu šādā redakcijā:

„12. Pēc iesnieguma un 11.punktā minētās dokumentācijas saņemšanas CSDD piecu darba dienu laikā izskata tos un:

12.1. ja iesniegums un dokumentācija sagatavota atbilstoši šo noteikumu prasībām, un iesniegtā informācija ir pilnīga, reģistrē komersanta tirdzniecības vietu;

12.2. ja iesniegums aizpildīts nepilnīgi vai dokumentācija nav sagatavota atbilstoši šo noteikumu prasībām, vai arī iesniegtā informācija ir nepilnīga, informē komersantu par:

12.2.1. nepilnīgi aizpildītu iesniegumu, dokumentācijas neatbilstību šo noteikumu prasībām, vai nepilnīgi iesniegtu informāciju;

12.2.2. tirdzniecības vietas atbilstības šo noteikumu prasībām pārbaudes 14 dienu laikā, ja tāda nepieciešama pilnīgas informācijas iegūšanai;

12.2.3. tirdzniecības vietas reģistrēšanu vai tās reģistrēšanas atteikumu piecu darba dienu no pilnīgi aizpildīta iesnieguma un atbilstoši sagatavotas dokumentācijas saņemšanas, kā arī tirdzniecības vietas atbilstības šo noteikumu prasībām pārbaudes, ja tāda nepieciešama pilnīgas informācijas iegūšanai.”.

4. Papildināt noteikumus ar 121., 122. un 123. punktu šādā redakcijā:

„121. Pēc pilnīgi aizpildīta iesnieguma, atbilstoši sagatavotas dokumentācijas un pilnīgas informācijas saņemšanas, CSDD piecu darba dienu laikā informē komersantu:

121.1. ka tirdzniecības vieta tiks reģistrēta vai atteikta tās reģistrēšana (norādot konkrētu datumu);

121.2. par kārtību, kādā var apstrīdēt CSDD atteikumu reģistrēt tirdzniecības vietu.

122. Ja CSDD šo noteikumu 12. vai 121. punktā minētajā termiņā neinformē komersantu par tirdzniecības vietas reģistrēšanu vai atteikumu to reģistrēt, uzskatāms, ka CSDD tirdzniecības vietu ir reģistrējusi, piemērojot Brīvas pakalpojumu sniegšanas likumā minēto noklusējumu.

123.  CSDD reģistrējot tirdzniecības vietu, tirdzniecības reģistrā norāda ziņas par komersantu, tā ierīkotās tirdzniecības vietas adresi un transportlīdzekļu veidus, ar kādiem paredzēta tirdzniecība attiecīgajā tirdzniecības vietā, kā arī noformē komersanta tirdzniecības vietas reģistrācijas apliecību. Ziņas par reģistrēto tirdzniecības vietu CSDD norāda publiski pieejamā tīmekļa vietnē (http://www.csdd.lv), kā arī, izmantojot tirdzniecības reģistra tiešsaistes formu, nodrošina komersantam iespēju izdrukāt tirdzniecības vietas reģistrācijas apliecību, novietošanai tirdzniecības vietas telpās klientiem redzamā vietā.”.

5. Izteikt 15.punkta pirmo teikumu šādā redakcijā:

„15. Pirms tirdzniecības reģistra pieslēgšanas komersants iesniedz CSDD paziņojumu (3.pielikums) par personām, kurām komersanta uzņēmumā piešķirtas tirdzniecības reģistra lietošanas tiesības, kā arī tiesības pieņemt transportlīdzekli vai numurēto agregātu tirdzniecībā, izsniegt rēķinu-uzziņu un piedalīties ceļu satiksmē ar tirdzniecībai paredzētiem transportlīdzekļiem (turpmāk – komersanta pārstāvis).”.

6. Izteikt 16.punktu šādā redakcijā:

„16. Pēc paziņojuma saņemšanas CSDD triju darbdienu laikā komersanta pārstāvim piešķir pieeju tirdzniecības reģistram, ja ar komersantu ir noslēgta 14.punktā minētā vienošanās par tirdzniecības reģistra lietošanas noteikumiem un attiecīgais komersanta pārstāvis noteiktā kārtībā Valsts ieņēmumu dienestā ir reģistrēts kā komersanta darba ņēmējs. CSDD ir tiesības atteikt tirdzniecības reģistra lietošanas tiesību piešķiršanu, ja personai šīs tiesības jau iepriekš ir atņemtas par atkārtotiem šo noteikumu vai tirdzniecības reģistra lietošanas noteikumu pārkāpumiem.”.

7. Izteikt 19.punktu šādā redakcijā:

„19. Ja ir mainīts komersanta nosaukums vai reģistrētā adrese, mēneša laikā pēc šo izmaiņu rašanās komersants iesniedz CSDD iesniegumu vai paziņo CSDD, izmantojot tirdzniecības reģistra tiešsaistes formu vai CSDD oficiālo tirdzniecības reģistra elektronisko pasta adresi.”.

8. Izteikt 21.punktu šādā redakcijā:

„21. Ja komersants vēlas nodarboties ar cita veida transportlīdzekļu vai numurēto agregātu tirdzniecību, kā to iepriekš ir norādījis iesniegumā, reģistrējot tirdzniecības vietu, CSDD attiecīgās izmaiņas reģistrē pēc komersanta iesnieguma saņemšanas, ja tirdzniecības vietā ir atbilstoša platība šo transportlīdzekļu vai numurēto agregātu tirdzniecībai.”.

9. Svītrot 22.punktu.

10. Izteikt 23.1.apakšpunktu šādā redakcijā:

„23.1. komersants pārtrauc transportlīdzekļu un numurēto agregātu tirdzniecību attiecīgajā tirdzniecības vietā, vai arī to nav uzsācis vai neveic vairāk kā 6 mēnešus pēc kārtas (tirdzniecībā nav pieņemtu un pārdotu transportlīdzekļu);”.

11. Izteikt 24.punktu šādā redakcijā:

„24. Pēc tirdzniecības vietas izslēgšanas no tirdzniecības reģistra komersants piecu darbdienu laikā nodod CSDD tirdzniecības vietas reģistrācijas apliecību (ja tāda ir izsniegta), rēķinu-uzziņu veidlapas un piešķirtās tirdzniecības numura zīmes, kā arī atgriež īpašniekam tirdzniecībā pieņemtos transportlīdzekļus, noformējot atbilstošu aktu par transportlīdzekļa atgriešanu īpašniekam, vai nodod tos citai savai tirdzniecības vietai.”.

12. Papildināt 25.punktu ar otro teikumu šādā redakcijā:

„No tirdzniecības reģistra izslēgtu tirdzniecības vietu atjauno reģistrā pēc komersanta iesnieguma saņemšanas, veicot atkārtotu tirdzniecības vietas reģistrāciju, ja komersants ir novērsis pieļautos pārkāpumus un nav pamata uzskatīt, ka tādi tiks pieļauti atkārtoti.”.

13. Izteikt 31.punktu šādā redakcijā:

„31. Rēķins-uzziņa tiek aizpildīts uz veidlapas (4.pielikums) atbilstoši normatīvajiem aktiem par transportlīdzekļu reģistrāciju, izdrukājot datus no tirdzniecības reģistra. Rēķins-uzziņa, kas neatbilst šo noteikumu prasībām nav derīgs transportlīdzekļa vai numurētā agregāta reģistrācijai CSDD. Noformējot rēķinu-uzziņu, komersants var izdrukāt arī tā dublikātu un glabāt tirdzniecības lietvedībā. Rēķins-uzziņa nav paredzēts izmantošanai grāmatvedībā kā attaisnojuma dokuments. Pēc transportlīdzekļa vai numurētā agregāta ieguvēja pieprasījuma komersants papildus izsniedz samaksu apliecinošu dokumentu un/vai attaisnojuma dokumentu, kas noformēti atbilstoši grāmatvedību reglamentējošo normatīvo aktu prasībām.”.

14. Izteikt 34.punktu šādā redakcijā:

„34. Ar Latvijā reģistrētu un no uzskaites noņemtu tirdzniecībai paredzētu transportlīdzekli ir atļauts piedalīties ceļu satiksmē ar reģistrācijas apliecībā norādītajām numura zīmēm, ja izmēģinājuma braucienā ir klāt:

34.1. reģistrācijas apliecība;

34.2. tirdzniecības reģistra dokuments, kas tiek izsniegts uz laiku līdz divām dienām un piešķir atļauju piedalīties ceļu satiksmē arī bez derīgas valsts tehniskās apskates. Šajā gadījumā komersants atbild, ka transportlīdzeklim nav tādu trūkumu vai bojājumu, kuru dēļ tas nedrīkst piedalīties ceļu satiksmē un transportlīdzeklis tieši neapdraud satiksmes drošību. Minētajā dokumentā norāda transportlīdzekļa uzskaites tehniskos datus un komersanta pārstāvi, kuram ir tiesības piedalīties izmēģinājuma braucienā, kā arī cita šajos noteikumos paredzētā informācija;

34.3. noteiktā kārtībā noformēta polise par transportlīdzekļa īpašnieka civiltiesiskās atbildības obligāto apdrošināšanu.”.

15. Papildināt 43.punkta pirmo teikumu aiz vārdiem „no īpašnieka vai tā pārstāvja” ar vārdiem „tikai tirdzniecības vietā”.

16. Papildināt 46.punktu ar otro teikumu šādā redakcijā:

„Ja akts sastādīts kļūdaini, to var anulēt sastādīšanas dienā.”.

17. Izteikt 49.punkta otro teikumu šādā redakcijā:

„Ar komersanta transportlīdzekļu tirdzniecības darbību saistītos lietvedības dokumentus glabā tirdzniecības vietā piecus gadus.”.

18. Izteikt 61.punkta pirmo teikumu šādā redakcijā:

„61. Kļūdaini izsniegtu rēķinu-uzziņu anulē līdz brīdim, kamēr transportlīdzeklis vai numurētais agregāts nav izvests no tirdzniecības vietas un ne vēlāk kā stundas laikā no dokumenta noformēšanas brīža, izdarot atzīmi par izsniegtā rēķina-uzziņas anulēšanu tirdzniecības reģistrā un reģistrācijas apliecībā vai attiecīgi izziņā par numurētā agregāta piederību.”.

19. Izteikt 71.punktu šādā redakcijā:

 „71. CSDD atsaka tirdzniecības numuru piešķiršanu, ja:

 71.1. lietojot tirdzniecībai pieņemtu vai tirdzniecībai paredzētu transportlīdzekli, ir uzlikts sods par administratīviem pārkāpumiem ceļu satiksmē un naudas sods nav samaksāts;

 71.2. ir konstatēts, ka tirdzniecības numura zīmes ir lietotas, pārkāpjot šo noteikumu prasības;

71.3. komersants vēlas saņemt vairāk tirdzniecības numurus, nekā tam ir reģistrēti pārstāvji, kam uzņēmumā piešķirtas tiesības piedalīties ceļu satiksmē ar tirdzniecībai paredzētiem transportlīdzekļiem.”.

20. Svītrot 2.pielikumu.

 Ministru prezidents V.Dombrovskis

Satiksmes ministrs A.Matīss

 Iesniedzējs:

 Satiksmes ministrs A.Matīss

Vīza:

Valsts sekretāra p.i. Dž.Innusa

04.03.2013 09:35

1152

Edgars Ošenieks

67025723, Edgars.Osenieks@csdd.gov.lv